CELEX: 62020TN0494
Language: lt
Date: 2020-07-27 00:00:00
Title: Byla T-494/20: 2020 m. liepos 27 d. pareikštas ieškinys byloje Satabank / ECB

2020 11 3   
            
            
               LT
            
            
               Europos Sąjungos oficialusis leidinys
            
            
               C 371/16
            
         
      2020 m. liepos 27 d. pareikštas ieškinys byloje Satabank / ECB
      
      (Byla T-494/20)
      (2020/C 371/19)
      Proceso kalba: anglų
      
         Šalys
      
      
         Ieškovas: Satabank plc (Sent Džuliansas, Malta) (atstovaujamas advokato O. Behrends)
      
         Atsakovas: Europos Centrinis Bankas (ECB)
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2020 m. gegužės 15 d. sprendimą, kuriuo ECB atsisakė perimti tiesioginę priežiūrą ir duoti nurodymus kompetentingam asmeniui tam, kad bankui nebebūtų uždrausta prieiga prie jo patalpų, informacijos, sistemų, rinkmenų, dokumentų, darbuotojų ir išteklių;
               
            
                  —
               
               
                  priteisti iš atsakovo bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi aštuoniais pagrindais:
      
                  1.
               
               
                  Pirmasis ieškinio pagrindas grindžiamas tuo, kad ECB padarė klaidingą prielaidą, kad prašomas atlikti veiksmas viršija ECB kompetenciją, be to, kad tas sprendimas nebuvo pakankamai motyvuotas.
               
            
                  2.
               
               
                  Antrasis ieškinio pagrindas grindžiamas tuo, kad ginčijamu sprendimu buvo pažeista ieškovo teisė pagal Europos Sąjungos pagrindinių teisių chartijos 47 straipsnį.
               
            
                  3.
               
               
                  Trečiasis ieškinio pagrindas grindžiamas tuo, kad ECB pažeidė ieškovo teisę pagal Europos Sąjungos pagrindinių teisių chartijos 41 straipsnį.
               
            
                  4.
               
               
                  Ketvirtasis ieškinio pagrindas grindžiamas tuo, kad ECB pažeidė ieškovo teisę pagal Europos Sąjungos pagrindinių teisių chartijos 17 straipsnį.
               
            
                  5.
               
               
                  Penktasis ieškinio pagrindas grindžiamas tuo, kad ECB pažeidė ieškovo teisę pagal Europos Sąjungos pagrindinių teisių chartijos 16 straipsnį.
               
            
                  6.
               
               
                  Šeštasis ieškinio pagrindas grindžiamas tuo, kad ECB pažeidė įsipareigojimus pagal Tarybos reglamento (ES) Nr. 1024/2013 (1) 6 straipsnio 5 dalies b punktą ir Europos Centrinio Banko reglamento (ES) Nr. 468/2014 (2) 67 straipsnį.
               
            
                  7.
               
               
                  Septintasis ieškinio pagrindas grindžiamas tuo, kad ECB pažeidė principą, kad ECB veikla neturi trukdyti laikytis nustatytų įsipareigojimų.
               
            
                  8.
               
               
                  Aštuntasis ieškinio pagrindas grindžiamas tuo, kad ECB piktnaudžiavo jam suteiktais įgaliojimais (pranc. détournement de pouvoir).
               
            
         (1)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013, p. 63).
      
         (2)  2014 m. balandžio 16 d. Europos Centrinio Banko reglamentas (ES) Nr. 468/2014, kuriuo sukuriama Europos Centrinio Banko, nacionalinių kompetentingų institucijų ir nacionalinių paskirtųjų institucijų bendradarbiavimo Bendrame priežiūros mechanizme struktūra (BPM pagrindų reglamentas) (ECB/2014/17) (OL L 141, 2014, p. 1).